ArtRave: The Artpop Ball
ArtRave: The Artpop Ball (სტილისტურად artRAVE: The ARTPOP Ball) — ამერიკელ პოპ-მომღერალ ლედი გაგას რიგით მეოთხე მსოფლიო ტურნე. იგი გაიმართა მომღერლის მესამე სტუდიური ალბომის ARTPOP (2013) მხარდასაჭერად. ტურნემ სტარტი აიღო გაგას პირველი სარეზიდენციო შოუს — Lady Gaga Live at Roseland Ballroom შემდგომ, რომელიც გაიმართა 2014 წლის მარტში და აპრილში ნიუ-იორკში. ტურნე დაიწყო 4 მაისს ფლორიდის შტატის საპორტო ქალაქიდან ფორტ-ლოდერდეილი. ტურნეს პირველ ეტაპზე გაგა ეწვევა ამერიკის შეერთებული შტატების და კანადის იმ ქალაქებს, რომლის კონცერტები გაგას მესამე მსოფლიო ტურის Born This Way Ball ფარგლებში გაუქმდა ბარძაყის ტრავმის გამო. ტურნეს კონცეფცია და სახელწოდება მომდინარეობს გაგას ორ დღიანი ივენთიდან artRave. სცენის დიზაინი წააგავდა ოლიმპოს მთას რომელიც შედგებოდა ორი ნაწილისგან და დაკავშირებული იყო გამჭვირვალე პოდიუმებით. გაგას სასცენო კოსტუმები მოიცავდა რვაფეხის საცეცებიან კოსტუმს, ფენიქსის ფრთების კოსტუმს და მრავალფეროვან პარიკებს. ტურნე აღჭურვილი იყო უახლესი ლაზერული შოუს ელემენტებით. ტურნე ჩატარდა კომპანია Live Nation-ის პროდიუსინგით, ხოლო ტურნეს ოფიციალური სპონსორი ამერიკის შეერთებულ შტატებში იყო Absolut Vodka და დიდ ბრიტანეთში ტელეკომუნიკაციების ქსელი O2. ჟურნალ ბილბორდის მონაცემებით ტურენს 76 შოუდან გაიყიდა 920,088 ბილეთი და მისმა შემოსავალმა შეადგინა 83 მილიონი აშშ დოლარი. ტურნემ კრიტიკოსების მხრიდან დადებითი შეფასბეები დაიმსახურა. 2014 წლის 24 ნოემბრის პარიზის კონცერტის პირდაპირ ეთერში ტრანსლაცია მოხდა საიტზე Yahoo! Live.